title: Valentine de Sainte-Aldegonde
text: Marie Valentine de Sainte-Aldegonde, ganet d'an 29 a viz Mae 1820, ha marvet d'an 23 aviz Gwengolo 1891, a oa ur briñsez c'hall, dugez Dino.
  
  He buhez
  Merc'h e oa d'ar c'hont Charles Camille de Sainte-Aldegonde ha d'ar gontez Adélaïde Joséphine de Bourlon de Chavange, intañvez ar marichal Pierre Augereau, dug Castiglione.
  
  D'an 8 a viz Here 1839 e timezas da Alexandre-Edmond de Talleyrand-Périgord, 3e dug Dino (1813-1894). E kastell Beauregard e Cellettes (Loir-et-Cher), perc'hennet gant he mamm, e voe lidet an eured. 
  
  C'hwech bugel o doe, pevar a vevas pelloc'h eget o bloavezhioù kentañ: 
  Clémentine Marie Wilhelmine (1841-1881), kontez Alexandre Orlovsky) ;
  Charles Maurice Camille (1843-1917), 4vet dug Dino, 2vet markiz Talleyrand ;
  Elisabeth Alexandrine Florence (1844-1880) kontez Hans d'Oppersdorff ;
  Archambault Anatole Paul (1845-1918), 3vet markiz Talleyrand.
  
  Demidoff
  
  A-raok e eured gant ar briñsez Mathilde e veze ar priñs rus Anatole Demidoff oc'h ober al lez da Valentine de Dino.
  Ha pa zimezas ar plac'h yaouank en 1839 e profas dezhi diamantoù koustus-bras, hep ma nec'has he fried, dug Dino.
  
  E 1840 e voe promesa-dimeziñ etre ar priñs rus hag ar briñsez c'hall Mathilde Bonaparte, ha torret an darempred etre Anatole ha Valentine, met adskoulmet e voe kenkent ha chomadenn gentañ ar priñs e Pariz.
  
  Demidoff a roas skouarnadoù d'e wreg, un doare efedus da lakaat fin d'o darempred. 
  
  Mervel a reas Valentine e 1891. Beziet e voe e Pariz er vered Père-Lachaise .
  
  Ganedigezhioù 1820
  Marvioù 1891
  Priñsezed gall